|  |  |  |  |
| --- | --- | --- | --- |
| ИСПОЛНИТЕЛЬНЫЙ КОМИТЕТ  НИЖНЕКАМСКОГО МУНИЦИПАЛЬНОГО РАЙОНА  РЕСПУБЛИКИ ТАТАРСТАН | Herb | | ТАТАРСТАН РЕСПУБЛИКАСЫ  ТҮБӘН КАМА МУНИЦИПАЛЬ РАЙОНЫ  БАШКАРМА КОМИТЕТЫ |
| пр. Строителей, д. 12, г. Нижнекамск, 423570 | Төзүчеләр пр., 12 нче йорт, Түбән Кама шәһәре, 423570 |
|  | | | |
| **ПОСТАНОВЛЕНИЕ**  № 834 | | **КАРАР**  1 октября 2018 г. | |

**Түбән Кама муниципаль районы ГХАТ Идарәсендә гражданлык хәле актларын дәүләт теркәвенә алу өчен мөрәҗәгать иткән гражданнарның,**

**шулай ук никахлашу тантанасында, гаилә тормышының юбилее яисә исем**

**кушу тантаналарында катнашу өчен чакырылган затларның үз-үзләрен тоту**

**Кагыйдәләре турында**

«Гражданлык хәле актлары турында» 1997 елның 15 ноябрендәге 143-ФЗ номерлы Федераль закон, Россия Федерациясе Юстиция министрлыгының «Россия Федерациясе территориясендә гражданлык хәле актларын дәүләт теркәвенә алуны гамәлгә ашыручы органнар тарафыннан гражданлык хәле актларын дәүләт теркәвенә алу буенча дәүләт хезмәте күрсәтүнең Административ регламентын раслау турында» 2017 елның 29 декабрендәге 298 номерлы боерыгы нигезендә, карар бирәм:

1. Түбән Кама муниципаль районы ГХАТ идарәсендә гражданлык хәле актларын дәүләт теркәвенә алу өчен мөрәҗәгать иткән гражданнарның, шулай ук никахлашу тантанасында, гаилә тормышының юбилее яки исем кушу тантаналарында катнашу өчен чакырылган затларның үз-үзләрен тоту кагыйдәләрен (кушымта) расларга.

2. Түбән Кама муниципаль районы ГХАТ Идарәсендә кагыйдәләрне мәгълүмати стендларда урнаштыруны тәэмин итәргә.

3. Әлеге карарның үтәлешен контрольдә тотуны Түбән Кама муниципаль районы ГХАТ Идарәсе җитәкчесе Б.И. Махотинага йөкләргә.

Җитәкче А.Г. Сәйфетдинов

Кушымта

Татарстан Республикасы

Түбән Кама муниципаль районы

Башкарма комитетының

834-номерлы карары белән расланган

01.10.2018 ел

**Түбән Кама муниципаль районы ГХАТ Идарәсендә гражданлык хәле актларын дәүләт теркәвенә алу өчен мөрәҗәгать иткән гражданнарның, шулай ук никахлашу тантанасында, гаилә тормышының юбилее яисә исем кушу тантаналарында катнашу өчен чакырылган затларның үз-үзләрен тоту кагыйдәләре**

I. Гомуми нигезләмәләр

1.1. Әлеге гражданнарның үз-үзләрен тоту кагыйдәләре Түбән Кама муниципаль районы ГХАТ Идарәсе биналарында (алга таба – Түбән Кама муниципаль районы ГХАТ Идарәсе) гражданлык хәле актларын дәүләт теркәвенә алганда (алга таба – Кагыйдәләр), гражданнарның тору тәртибен һәм аларның Түбән Кама муниципаль районы ГХАТ Идарәсе биналарына кергәндә үз-үзләрен тоту нормаларын билгели һәм халыкка хезмәт күрсәтү сыйфатын, Түбән Кама муниципаль районы ГХАТ идарәсе эшен тиешле оештыру, муниципаль мөлкәтнең сакланышын тәэмин итәргә тиеш.

1.2. Түбән Кама муниципаль районы ГХАТ Идарәсе «Гражданлык хәле актлары турында» 1997 елның 15 ноябрендәге 143-ФЗ номерлы Федераль закон, Россия Федерациясе Юстиция министрлыгының «Россия Федерациясе территориясендә гражданлык хәле актларын дәүләт теркәвенә алуны гамәлгә ашыручы органнар тарафыннан гражданлык хәле актларын дәүләт теркәвенә алу буенча дәүләт хезмәте күрсәтүнең Административ регламентын раслау турында» 2017 елның 29 декабрендәге 298 номерлы боерыгы нигезендә гражданлык хәле актларын дәүләт теркәвенә алуны гамәлгә ашыра

1.3. Түбән Кама муниципаль районы ГХАТ Идарәсендә «Терроризмга каршы көрәш турында» 2006 елның 6 мартындагы 35-ФЗ номерлы Федераль закон нигезендә ГХАТ идарәсе бинасы янындагы биналарда һәм территориясендә саклау өчен, хокук бозуларны, административ хокук бозуларны кисәтү һәм булдырмау өчен тәүлек буе эшли торган физик сак башкарыла

Түбән Кама муниципаль районы ГХАТ Идарәсе хезмәткәрләре низаглы хәл килеп чыгуы турында белгерткәндә, шул исәптән персоналның яки килүчеләрнең тормышына яки сәламәтлегенә куркыныч янаганда, тәүлек буе физик сак конфликтны чишү буенча чаралар күрә һәм полиция хезмәткәрләрен чакырырга хокуклы.

1.4. ТКМР ГХАТ Идарәсендә расланган эш графигы гамәлдә, аның нигезендә:

1.4.1. Дүшәмбе һәм сишәмбе көнне Түбән Кама муниципаль районы ГХАТ Идарәсе бинасына гражданнар хәле актларын теркәү мәсьәләләре буенча керү МБГББУнең «2 нче номерлы урта белем бирү мәктәбе» ягында урнашкан ишек аша.

1.4.2. Чәршәмбе, пәнҗешәмбе һәм җомга көннәрендә гражданлык хәле актларын теркәү мәсьәләләре буенча халыкны кабул итү, кияү һәм кәләшләр, никах теркәү тантанасына, исем кушу һәм гаилә тормышы юбилеена чакырылган затлар керүе үзәк керү юлы аша гамәлгә ашырыла.

1.4.3. Шимбә көнне, никах теркәү, исем кушу, гаилә тормышы юбилейларын үткәрү тантанасыннан тыш, гражданлык хәле актларын теркәү мәсьәләләре буенча халыкны кабул итү тормышка ашырылмый.

II. Түбән Кама муниципаль районы ГХАТ Идарәсе биналарында гражданлык хәле актларын дәүләт теркәве хезмәте алуга мөрәҗәгать иткән гражданнарның үз-үзләрен тоту кагыйдәләре

2.1. Түбән Кама муниципаль районы ГХАТ Идарәсенең гражданлык хәле актларын дәүләт теркәвенә алу буенча дәүләт хезмәтләре күрсәтү өчен билгеләнгән бүлмәләре Түбән Кама муниципаль районының ГХАТ идарәсе белгечләре, никахны дәүләт теркәве өчен зал (төп зал) һәм гомуми файдалану урыннары (фойе, коридор, бәдрәф, гардероб), кияү һәм кәләш бүлмәсе (камин залы), фотозал һ.б.) урнашкан эш кабинетларын үз эченә ала.

2.2. Түбән Кама муниципаль районы ГХАТ Идарәсе бинасында:

2.2.1 гражданлык хәле актларын дәүләт теркәве буенча дәүләт хезмәтләре алу өчен мөрәҗәгать иткән гражданнар һәм аларны озатып йөрүче гражданнар бурычлы:

1) ТКМР ГХАТ Идарәсе белгечләренә карата үз-үзеңне дөрес тотарга һәм ихтирамлы булырга;

2) Түбән Кама муниципаль районы ГХАТ Идарәсе биналарында чисталык һәм тәртип сакларга;

3) бәдрәф бүлмәсеннән файдаланганда, санитар-гигиена кагыйдәләрен үтәргә кирәк;

4) муниципаль милектән (әлеге кагыйдә белән билгеләнгән очраклардан тыш) аның билгеләнеше нигезендә кулланырга һәм аңа сакчыл карарга.

2.2.2. рөхсәт ителми:

1) ТКМР ГХАТ Идарәсе белгечләренә һәм ТКМР ГХАТ Идарәсенә башка килүчеләргә карата ихтирамсыз мөнәсәбәттә булу, аларны хурлау, норматив булмаган лексикадан файдалану;

2) ТКМР ГХАТ Идарәсендә билгеләнгән гражданнарны кабул итү режимын һәм үз-үзеңне тотуның этик нормаларын бозу;

3) хайваннар белән керү, зур габаритлы предметлар кертү (күләме 50х50х50 (см.)дан артып китә торган әйбер зур габаритлы санала), салкын корал, кадау-кисүче предметлар, шартлаткыч матдәләр, спиртлы эчемлекләр алып керү;

4) исерек хәлдә булу, тәмәке тарту, биналарда, ГХАТ идарәсе бинасы янындагы территориядә спиртлы эчемлекләр куллану;

5) ТКМР ГХАТ Идарәсе стендларыннан документлар үрнәкләрен, мәгълүмати битләр алырга, аларда шәхси, реклама характерындагы белдерүләр урнаштырырга;

6) электр розеткасыннан файдаланырга;

7) Түбән Кама муниципаль районы ГХАТ Идарәсенең эш режимын өзүгә китерә ала торган башка гамәлләр кылу.

2.3. Түбән Кама муниципаль районы ГХАТ Идарәсенә килүчеләргә урын һәм вакыйгага туры килгән кием-салым формасын үтәргә кирәк.

2.4. Түбән Кама муниципаль районы ГХАТ Идарәсе Түбән Кама муниципаль районы ГХАТ Идарәсе биналарында калдырылган әйберләр өчен җаваплы түгел.

III. Түбән Кама муниципаль районы ГХАТ Идарәсендә никах теркәү тантанасын үткәрү вакытында гражданнарның үз-үзләрен тоту кагыйдәләре

3.1. Никахны дәүләт теркәве – Түбән Кама муниципаль районы ГХАТ Идарәсе тарафыннан «Гражданлык хәле актлары турында» 1997 елның 15 ноябрендәге 143-ФЗ номерлы Федераль законда билгеләнгән тәртиптә никахны теркәү турында акт язу һәм никахны теркәү турында таныклык бирү юлы белән башкарыла торган дәүләт хезмәте.

3.2. «Гражданлык хәле акталары турында» 1997 елның 15 ноябрендәге 143-ФЗ номерлы Федераль законның 27 маддәсендәге 5 пункты нигезендә, никахка кергән затларның теләге буенча, никахны рәсмиләштерүне дәүләт теркәвенә алу тантаналы шартларда тормышка ашырыла ала.

3.3. Тантаналы чара үз эченә Россия Федерациясе һәм Татарстан Республикасы Дәүләт символикасы булуны, эчке бизәлеш предметлары, Түбән Кама муниципаль районы ГХАТ Идарәсе белгеченең тантаналы сүзе һәм Мендельсон маршын түләүсез музыкаль уйнатуны ала.

3.4. Түбән Кама муниципаль районы ГХАТ идарәсе коммерция хезмәтләре күрсәтми һәм башка затлар тарафыннан мондый хезмәтләр күрсәтү өчен җаваплылык тотмый.

3.5. Никах теркәү тантанасын үткәрү вакыты 20 минуттан артмый һәм график белән билгеләнгән вакытка туры килә.

3.6. Никахка кергән затларның, аларның кунакларының Түбән Кама муниципаль районы ГХАТ Идарәсендә булу вакыты, дәүләт хезмәте күрсәтүнең административ регламенты белән расланган, никах теркәүне дәүләт теркәвенә алу өчен кирәк булган һәм тантананы үткәрү өчен кирәкле документларны тикшерү вакытын һәм тутыруны рәсмиләштерүне исәпкә алып, билгеләнгән вакыттан артып китә алмый.

3.7. Гражданнар никах теркәүне дәүләт теркәвенә алу өчен ТКМР ГХАТ Идарәсенә (үзәк керү ишеге) тантана башлануга 20 минут кала килергә тиеш.

3.8. Никахка кергән гражданнарга никах теркәү турында мөһерләр кую өчен паспорт әзерләргә кирәк. Паспортларның яки аларның берсе булмау никах теркәүне дәүләт теркәвенә алудан баш тарту өчен нигез булып тора.

3.9. Тантаналы рәвештә никах теркәүгә соңга калган затлар агымдагы көннең икенче буш вакытында яки, бу көнне билгеләнгән барлык никахларны теркәгәннән соң, соңгы пар булып, тантана үткәрергә чакырылалар.

3.10. Никах теркәү тантанасына кадәр Түбән Кама муниципаль районы ГХАТ идарәсенең җаваплы белгече кияү һәм кәләшне хаталар һәм/яки төгәлсезлекләр булу турындагы никахны теркәү акт язуы эчтәлеге белән таныштыра.

3.11. Хаталар һәм/яки ялгышлыклар ачыкланган очракта, бу хакта Түбән Кама муниципаль районы ГХАТ Идарәсе белгеченә никахны теркәү турындагы акт язмасында аларны бетерү турында хәбәр итәргә кирәк.

3.12. Никахлашу турында таныклык – ул никахка керүче затларның шәхси мәгълүматлары күрсәтелгән (ФИО, туу датасы, туган урыны, милләте, гражданлыгы һ.б.) герблы бланк.

Әлеге мәгълүмат Татарстан Республикасының ике дәүләт телендә – рус һәм татар телләрендә күрсәтелә. Никахка кергән һәм/яки аларның берсенең фамилиясе, исеме, атасының исеме аерым язылган очракта, алга таба никах турында таныклыкка төзәтмәләр кертү өчен, ТКМР ГХАТ Идарәсе белгечләренә (никах дәүләт теркәве узган көннән соң 10 календарь көннән дә соңга калмыйча) бу хакта хәбәр итәргә кирәк.

3.13. Никах теркәү тантанасына кадәр кияү, никах теркәү турында таныклыкның герблы бланкын алган өчен, беренчел никах теркәү таныклагы бирү журналында имзасын куя.

3.14. Түбән Кама муниципаль районы ГХАТ Идарәсе башлыгы белән килешенеп, никахка керүче затлар никах теркәү буенча тантана сценариен үзгәртү буенча тәкъдимнәр (никах дәүләт теркәвенә кадәр 10 календарь көннән дә соңга калмыйча) кертә ала.

Никах теркәү тантанасын үткәрү сценариена үзгәрешләр кертелми, әгәр сценарийны үзгәртү буенча тәкъдимнәр әлеге Кагыйдәләр белән билгеләнгән таләпләргә туры килмәсә.

Түбән Кама муниципаль районы ГХАТ идарәсе җитәкчесе тарафыннан расланган никах теркәү тантанасының сценарие үзгәрергә тиеш түгел.

3.15. Никахка керүче затлар никах теркәү тантанасында катнашу өчен 50 кешедән артмаган санда (төп залда урыннар санына карап) кунаклар чакырырга мөмкин.

3.16. Түбән Кама муниципаль районы ГХАТ идарәсендә никахлашучы затлар, шулай ук чакырылган кунаклар муниципаль милектән (әлеге Кагыйдә белән билгеләнгән очраклардан тыш) файдалану хокукына ия һәм аңа сакчыл мөнәсәбәттә булырга тиеш.

3.17. Никах теркәү тантанасын үткәрү тәртибен бозу булмасын өчен, чакырылган кунакларга тантана башланыр алдыннан мобиль телефоннарның тавышын өзәргә кирәк.

3.18. ТКМР ГХАТ Идарәсе бинасында фото һәм видеога төшерү өчен чакырылган затлар бинага алар хезмәтенә заказ биргән пар белән керә һәм чыга.

3.19. 3.18 пунктында күрсәтелгән затлар никах теркәү тантанасында төп залның төгәл билгеләнгән урынында хезмәт күрсәтә.

3.20. Түбән Кама муниципаль районы ГХАТ Идарәсенә килүчеләргә, кунак-ларга (шул исәптән фото һәм видео төшерү өчен чакырылган затларга) тиешле урынга һәм вакыйгага туры килгән кием формасын үтәргә кирәк.

3.21. Никах теркәү тантанасында ата-аналарга (законлы вәкилләр) балигъ булмаган балаларның үз-үзләрен тотышына контрольне тормышка ашырырга, аларның зал буенча ирекле йөрүләренә юл куймаска кирәк.

3.22. Никах теркәү тантанасында катнашу өчен чакырылган кунаклар тәртип һәм рөхсәт ителгән тавыш фонын сакларга тиеш.

3.23. Көзге-кышкы чорда алмаш аяк киеме белән файдаланырга киңәш ителә.

3.24. Түбән Кама муниципаль районы ГХАТ Идарәсе биналарында никах теркәү тантанасы (исем кушу, гаилә тормышы юбилярларын хөрмәтләү) вакытында, әлеге Кагыйдәнең 2.2 пунктында күрсәтелгәннән тыш, рөхсәт ителми:

1) өске киемдә булырга;

2) Түбән Кама муниципаль районы ГХАТ Идарәсе биналарының интерьерлары композицияләрен бозарга (җиһазлар һәм башка интерьер предметларын күчерергә);

3) тантаналы чара вакытында залга керү һәм чыгу (гадәттән тыш хәлдән тыш);

4) тантана барышына катнашу һәм өзү, тантана үткәрүдә үз тәртибен тагу;

5) фотога һәм видеога төшерү белән шөгыльләнүче кунакларга һәм чакырылган затларга тантана вакытында зал буйлап ирекле рәвештә хәрәкәт итәргә;

6) никах теркәү тантанасын үткәрүче ТКМР ГХАТ идарәсе белгечләре тәкъдимнәрен инкарь итмәскә;

7) ТКМР ГХАТ идарәсе бинасында һәм керү урынында барлык төр пиротехника (петард, хлопушка, салют, фейерверклар, бенгаль утлары һ.б.) кулланырга;

8) ГХАТ бинасы эчендә дә һәм аның янында урнашкан территорияләрдә дә ярмалар, чәчәк таҗлары, конфетти, тәңкәләр, конфет һәм шундый башка әйберләр чәчү белән бәйле традицион йолаларны тормышка ашыру;

9) Түбән Кама муниципаль районы ГХАТ идарәсе бинасы янындагы территориягә кергәндә һәм чыкканда, автотранспортның тавыш сигналларын кычкыртырга (юл-транспорт һәлакәтенә юл куймау очракларыннан тыш);

10) тантана үткәрү графигын өзәрлек башка гамәлләр кылырга.

3.25. Хокук бозуларны кисәтү һәм хокук тәртибен тәэмин итү максатыннан, Түбән Кама муниципаль районы ГХАТ Идарәсе белгечләре полиция вәкилен чакыртырга хокуклы.

3.26. II, III бүлекләрдә күрсәтелгән әлеге кагыйдәләр, шулай ук исем кушу тантанасын (бала туу турында таныклык тапшыру тантанасы) һәм гаилә тормышының юбилей тантанасын оештыру мәсьәләсе буенча Түбән Кама муниципаль районы ГХАТ идарәсенә мөрәҗәгать иткән гражданнарга да кагыла.